stanford-oval/wikipedia huggingface dataset:
Ruutana
Koko ja ulkonäkö

Ruutanat ovat nuorina tasaisen harmahtavia, mutta vanhetessaan ne saavat kyljilleen kuparin tai kullan hohdon. Ruutanalla on yksi pyöreäreunainen selkäevä, joka sijaitsee lähellä pyrstöä. Suomessa erotetaan kaksi ruutanamuotoa: ”järvi”- ja ”lampiruutana”. Vähähappisissa lammissa ruutanat kasvavat vain 10–15 cm pitkiksi ja ovat matalaruumiisia ja isopäisiä. Järvissä ruutanat ovat korkearuumiisia ja pienipäisiä ja kokoa kertyy 1–3 kg:n verran.
Lampiruutanan ja järviruutanan eroaville ruumiinmuodoille on pyritty löytämään selityksiä. Ruutanan uskotaan kasvattavan korkeuttaan, kun saalistusriski on suuri. Pienissä lammissa ei ole petokaloja, joten ruumiinmuoto jää matalaksi. Toinen varsin ilmeinen tekijä on ravintotilanne. Pienissä lammissa kalat kääpiöityvät ravinnonpuutteen vuoksi.
Karpin ja ruutanan erottaminen on joskus hankalaa, mutta ruutanalla ei ole viiksiä, kuten karpilla. Toinen tuntomerkki on suun muoto. Karpin suu on torvimainen, ruutanalla suu on eteen- tai jopa hieman ylöspäin suuntautunut. Ruutana muistuttaa myös hopearuutanaa. Hopearuutanasta ruutanan erottaa paitsi värin, myös hieman pienempien suomujen perusteella.
Termi lutakala lienee syntynyt viittauksena lutakoissa elävään lampiruutanaan.
Alkuperä

Ruutanaa elää Länsi-Euroopasta aina Siperian Lenajoen vesistöalueelle saakka. Euroopassa se elää kaikkialla aivan pohjoisinta ja eteläisintä kolkkaa lukuun ottamatta. Suomessa ruutana elää kaikkialla rannikolla ja sisävesissä, joissakin vähähappisissa lammissa ainoana kalalajina. Pohjoisimmat ruutanat löytyvät Suomessa Sodankylän ja Kittilän seudulta.
Vesiolot ja ravinto

Ruutana on kaikkiruokainen kala. Tärkeimmäksi ravinnoksi on kuitenkin osoittautunut surviaissääskien toukat. Ruutanalle kelpaa eläinplankton, hyönteisten toukat, kalojen mäti (jopa ahvenen mäti, jonka muut kalat yleensä jättävät rauhaan) ja jopa kalanpoikaset.lähde?
Laji tulee toimeen kaikenlaisissa elinympäristöissä, jopa pohjaan jäätyvissä lammikoissa, jotka ovat hapettomia monien talvikuukausien ajan. Parhaiten ruutana elää kuitenkin lämpimissä ja rehevissä vesissä. Hapettomissa vesissä ruutanan selviytymisen selittää kyky tuottaa energiaa alkoholikäymisellä.
Verestään ruutanat erittävät alkoholin kidusten kautta veteen. Syyskuun lopulla maksan paino koko kalan painosta voi olla jopa 15 prosenttia.lähde?
Ruutana suosii syvyydeltään yli viisimetrisiä vesiä.
Aiheesta muualla

Keskisuomalainen[vanhentunut linkki]
LuontoPortti: Ruutana (Carassius carassius)
ITIS: Carassius carassius (englanniksi)
Pherobase: Semiochemicals of Carassius carassius, the Crucian carp (englanniksi)
| --- | --- |
Taksonitunnisteet:  Wikidata: Q194031  Wikispecies: Carassius carassius  ADW: Carassius_carassius  BioLib: 15559  BOLD: 27794  CoL: R32J  EoL: 205155  EPPO: CRSSCA  Fauna Europaea: 304428  Fauna Europaea (new): fe1926a2-6edf-4541-a65e-62f5771c1915  FishBase: 270  GBIF: 2366645  iNaturalist: 96744  IRMNG: 10153223  ISC: 90564  ITIS: 163352  IUCN: 3849  NAS: 509  NBN: NHMSYS0000544635  NCBI: 217509  Observation.org: 2116  OBIS: 154297  Open Tree of Life: 1010092  Plazi: 0927599F-2D24-86C3-4EA9-C991B1A2BEEE  WoRMS: 154297  Laji.fi: MX.53168
Lasten Eurovision laulukilpailu

| Junior Eurovision Song Contest> Junior Eurovision Song Contest Concours Eurovision de la Chanson Junior |
| --- | --- |

Tyyli:  laulukilpailu
Kestoaika:  135–150 min
Alkuperäiskieli:  englanti ranska
Verkko:  Eurovisio
Esitetty:  15. marraskuuta 2003 –
Tuotantokausia:  22
Tuotanto
Tuotantoyhtiö(t):  EBU
Aiheesta muualla
Virallinen sivusto
Lasten Eurovision laulukilpailuissa vuosina 2003–2007 käytetty logo.
Lasten Eurovision laulukilpailuissa vuosina 2008–2014 käytetty logo.
Lasten Eurovision laulukilpailuissa vuosina 2015–2022 käytetty logo.
Lasten Eurovision laulukilpailu eli Lasten Euroviisut (engl. Junior Eurovision Song Contest, ransk. Concours Eurovision de la Chanson Junior, Ylen ohjelmatiedoissa Junior Euroviisut, puhekielessä myös Junioriviisut, Junnuviisut tai Lasten viisut) on Euroopan yleisradiounionin eli EBU:n järjestämä laulukilpailu, jossa kutakin maata edustaa 9–14-vuotias lapsi. Alun perin ikäraja oli 8–15 vuotta ja osallistujat eivät saaneet olla levyttäneet kaupallisesti. Kilpailu käydään pääosin samalla tavalla kuin perinteinen Eurovision laulukilpailu, mutta kappaleet on laulettava suurimmaksi osaksi maan omalla kielellä. Aiemmin myös kappaleen tekijöiden oli oltava lapsia ja kappaleen tekijöitä oli oltava esityksessä mukana. Alun perin kilpailun järjestäjämaa valittiin erikseen, mutta nykyisin kisaisännäksi pääsee useimmiten edellisvuoden voittajamaa. Useimmissa osallistuvissa maissa käydään esikarsintakilpailut, joissa valitaan maan edustaja kansainvälisesti lähetettävään loppukilpailuun. Aiemmin kansainväliseen yleisöäänestykseen pystyi osallistumaan vain osanottajamaissa, mutta nykyisin äänestää voi missä päin maailmaa tahansa maksuttoman nettiäänestyksen kautta. Jokainen äänestäjä antaa äänensä kolmelle eri maalle. Lastenkin kisoissa puolet äänistä tulee raadeilta, jotka koostuvat sekä aikuisista että lapsista.
Lasten Euroviisuissa on kilpaillut kaksi maata, jotka eivät ole mukana aikuisten kisoissa: Kazakstan ja Wales. Suomi ei ole vielä osallistunut kertaakaan Lasten Euroviisuihin mutta on harkinnut osallistumista.
Vuonna 2023 Suomen Euroviisudelegaatio lähti katsomaan Ranskaan Lasten Euroviisuja ja harkitsi Suomen osallistumista.lähde?
Historia

Lasten Eurovision laulukilpailun juuret ovat Tanskassa vuosina 2000 ja 2001 järjestetyssä MGP Nordic -laulukilpailussa, joka oli lasten versio Eurovision laulukilpailun karsinnasta. Vuonna 2002 kilpailu laajeni naapurimaihin, kun mukaan otettiin lauluja myös Ruotsista ja Norjasta, kolme kustakin maasta. Euroopanlaajuiseksi se laajeni seuraavana vuonna, kun EBU otti suosiota saaneen ohjelmaidean järjestääkseen.
Ensimmäisen kerran nimellä Lasten Eurovision laulukilpailu järjestettiin 16 maan voimin Tanskassa, Kööpenhaminassa vuonna 2003. Kilpailun voitti Kroatian Dino Jelusić. Vuonna 2006 pohjoismaiset yleisradioyhtiöt päättivät yllättäen erkaantua Lasten Eurovision laulukilpailusta ja elvyttivät MGP Nordic -formaatin. Syynä oli se, että televisioyhtiöiden mielestä nuorille esiintyjille asetettiin liikaa kaupallista painetta.
Perinteisistä euroviisumaista kilpailuun eivät Suomen lisäksi ole osallistuneet mm. Islanti, Itävalta ja Tšekki. Pohjoismaat ja Sveitsi ovat todennäköisesti vetäytyneet lopullisesti. Sen sijaan Puola, Ranska ja Espanja ovat kuitenkin palanneet kisoihin menestyksekkäästi. Valko-Venäjän jäätyä pois vuodelta 2021 Alankomaat on ainoana maana osallistunut kilpailuun joka vuosi.
Lasten Euroviisujen voittaja on vuoden 2013 voittajasta lähtien vieraillut seuraavan vuoden aikuisten kisoissa esiintymässä tai haastateltavana.
Voittajat

| Vuosi | Maa | Laulu | Esittäjä | Kilpailupaikka |
| --- | --- | --- | --- | --- |
| 2003 |  Kroatia | Ti si moja prva ljubav | Dino Jelusić |  Kööpenhamina, Tanska |
| 2004 |  Espanja | Antes muerta que sencilla | María Isabel |  Lillehammer, Norja |
| 2005 |  Valko-Venäjä | My vmeste | Ksenija Sitnik |  Hasselt, Belgia |
| 2006 |  Venäjä | Vesenni džaz | Marija ja Anastasija Tolmatšova |  Bukarest, Romania |
| 2007 |  Valko-Venäjä | S druzjami | Aljaksei Žyhalkovitš |  Rotterdam, Alankomaat |
| 2008 |  Georgia | Bzz... | Bzikebi |  Limassol, Kypros |
| 2009 |  Alankomaat | Click clack | Ralf Mackenbach |  Kiova, Ukraina |
| 2010 |  Armenia | Mama | Vladimir Arzumanyan |  Minsk, Valko-Venäjä |
| 2011 |  Georgia | Candy Music | Candy |  Jerevan, Armenia |
| 2012 |  Ukraina | Nebo | Anastasija Petryk |  Amsterdam, Alankomaat |
| 2013 |  Malta | The Start | Gaia Cauchi |  Kiova, Ukraina |
| 2014 |  Italia | Tu primo grande amore | Vincenzo Cantiello |  Marsa, Malta |
| 2015 |  Malta | Not My Soul | Destiny Chukunyere |  Sofia, Bulgaria |
| 2016 |  Georgia | Mzeo | Mariam Mamadašvili |  Valletta, Malta |
| 2017 |  Venäjä | Wings | Polina Bogusevitš |  Tbilisi, Georgia |
| 2018 |  Puola | Anyone I Want to Be | Roksana Węgiel |  Minsk, Valko-Venäjä |
| 2019 |  Puola | Superhero | Viki Gabor |  Gliwice, Puola |
| 2020 |  Ranska | J'imagine | Valentina |  Varsova, Puola |
| 2021 |  Armenia | Qami Qami | Maléna |  Pariisi, Ranska |
| 2022 |  Ranska | Oh Maman! | Lissandro |  Jerevan, Armenia |
| 2023 |  Ranska | Cœur | Zoé Clauzure |  Nizza, Ranska |
| 2024 |  Georgia | To My Mom | Andria Putkaradze |  Madrid, Espanja |
Voittoa vailla olevien maiden parhaat sijoitukset

| Paras sijoitus | Maa | Viimeisin kerta> Esittäjä | Viimeisin kerta> Laulu | Viimeisin kerta> Suomennos | Viimeisin kerta> Vuosi |
| --- | --- | --- | --- | --- | --- |
| 2. (2 kertaa) |  Kazakstan | Qaraqat Bašanova | Forever | Ikuisesti | 2020 |
| 2. |  Portugali | Victoria Nicole | Esperança | Toivo | 2024 |
| 2. |  Bulgaria | Krisia, Hasan & Ibrahim | Planetata na detsata | Lasten planeetta | 2014 |
| 2. |  Iso-Britannia | Cory Spedding | The Best Is Yet to Come | Paras on vielä tulossa | 2004 |
| 3. (2 kertaa) |  Australia | Jael | Champion | Mestari | 2018 |
| 3. (2 kertaa) |  Serbia | Sonja Škorić | Čarobna noć | Taianomainen yö | 2010 |
| 3. |  Slovenia | Lina Kuduzović | Prva ljubezen | Ensirakkaus | 2015 |
| 3. |  Ruotsi | Molly Sandén | Det finaste någon kan få | Hienointa, mitä saada voi | 2008 |
| 3. |  Liettua | Eglė Jurgaitytė | Laiminga diena | Onnellinen päivä | 2006 |
| 3. |  Norja | Malin Reitan | Sommer og skolefri | Kesä ja loma | 2005 |
| 4. |  Irlanti | Sophie Lennon | Solas | Valo | 2022 |
| 4. |  Belgia | Laura Omloop | Zo verliefd (Yodelo) | Niin rakastunut | 2009 |
| 4. |  Tanska | Nicolai Kielstrup | Shake Shake Shake | Heiluta, heiluta, heiluta | 2005 |
| 4. |  Romania | Noni Răzvan Ene | Îți mulțumesc | Kiitos | 2004 |
| 5. (2 kertaa) |  Pohjois-Makedonia | Bobi Andonov | Prati mi SMS | Lähetä minulle tekstiviesti | 2008 |
| 5. |  Azerbaidžan | Sona Azizova | One Of Those Days | Yksi noista päivistä | 2021 |
| 5. |  Albania | Mishela Rapo | Dambaje | – | 2015 |
| 6. |  Moldova | Lerika | No, No | Ei, ei | 2011 |
| 6. |  Kreikka | Alexandros & Kalli | Tora einai i seira mas | On meidän vuoromme nyt | 2005 |
| 8. (2 kertaa) |  Kypros | Louis Panagiotou & Christina Christofi | Agoria koritsia | Pojat ja tytöt | 2006 |
| 8. |  Israel | Kids.il | Let the Music Win | Anna musiikin voittaa | 2012 |
| 9. |  Saksa | Fia | Ohne Worte | Ilman sanoja | 2023 |
| 9. |  Latvia | Dzintars Čīča | Tu esi vasarā | Olet kesässä | 2003 |
| 10. |  San Marino | Michele Perniola | O-o-O Sole intorno a me | O-o-O Aurinko ympärilläni | 2013 |
| 13. |  Montenegro | Jana Mirković | Oluja | Myrsky | 2015 |
| 14. |  Viro | Annabelle | Tänavad | Kadut | 2024 |
| 16. |  Sveitsi | Demis Mirarchi | Birichino | Vintiö | 2004 |
| 18. |  Wales | Erin Mai | Calon yn Curo | Sydän lyö | 2019 |
Karhe

Karhejärven rautatieasema
Karhe on Ylöjärven kylä Karhejärven rannalla. Karhe kuului Viljakkalaan ennen kuntien yhdistymistä. Karhella on matonpesupaikka.
Aiheesta muualla

Karhe-Seura
Norjan energiapolitiikka

Valtiollisen öljy-yhtiön Statoilin porauslautta Statfjordin öljykentällä
Norjan energiapolitiikka on Norjan kuningaskunnan energiapolitiikkaa.  Siihen sisältyvät lait, sopimukset, verot ja muut ohjauskeinot, joilla ohjataan Norjan energiantuotantoa, jakelua ja energian käytön kehitystä.
Merkittävintä Norjan energiapolitiikalle on Pohjanmeren öljyntuotanto. Maahan ei ole koskaan rakennettu ydinvoimaa.  Vuonna 2013 Norja tuotti 99 % sähköstään vesivoimalla, ja tuulivoiman potentiaali on suuri.
Norja on ollut aloitteellinen kansainvälisissä ilmastoneuvotteluissa. Ilmastonlämpenemisen arvellaan vaikuttavan Norjan jäätikköjen sulamiseen. Norjan tavoite on hiilineutraalius vuoteen 2030 mennessä.
Liikenne

Norjan tavoite on ollut, että 2017 kolmasosa uusista autoista on sähköautoja tai hybridejä.
Öljy Norjassa

1960-luvun lopulla alkanut Pohjanmeren öljyn ja maakaasun poraaminen, jalostaminen ja vienti ulkomaille on vaurastuttanut Norjaa valtavasti. Norjalaiset yritykset osallistuvat öljyntuotantoon myös ulkomailla, ja pyrkivät hyödyntämään esimerkiksi arktisia öljyvaroja.
Öljy Norjassa > Öljyrahasto

Norjan valtion eläkerahasto, jota kutsutaan Norjan valtion öljyrahastoksi, oli arvoltaan 1 395 miljardia euroa vuoden 2023 lopussa. Helsingin Sanomien mukaan se on Euroopan suurin osakerahasto ja maailman toiseksi suurin valtion rahasto Yhdistyneiden Arabiemiraattien rahaston jälkeen. Vuonna 2009 öljyrahaston suurimmiksi sijoituksiksi mainittiin Shell, Nestle ja HSBC-pankki. Britannian ja Yhdysvaltojen valtion lainoja rahastolla oli noin 9 mrd € kumpaakin. Syksyllä 2009 öljyrahasto keskusteli ympäristöasioista sijoitusyrityksissään.
Uusiutuva energia

Norjan tavoite on lisätä vuosina 2001–2016 uusiutuvaa lämpö- ja sähköenergiaa 30 TWh. Syöttötariffi otettiin käyttöön Norjassa vuonna 1999. Tuuli-, vesi- ja biomassatariffia uusittiin vuonna 2008.
Rakennusten rakennusmääräyksiä on tiukennettu energiankulutuksen osalta, esimerkiksi julkisten rakennusten käyttövesi on lämmitettävä uusiutuvalla energialla.
Uusiutuva energia > Tuulivoima

Norjalaisten energiatutkijoiden mukaan tulevaisuudessa tuulivoimalla tuotetusta sähköstä voi tulla maalle yhtä merkittävä vientituote kuin öljystä. Maan tuulivoimapotentiaalin arvioidaan olevan 14 000 TWh. Asiantuntijat ennustavat tuotannoksi 20 TWh vuonna 2020. Öljyä viedään nyt 2 500 TWh vuodessa.
Aker Kværner on osallistunut Ranskan ja Saksan merituulivoiman rakentamiseen. StatoilHydro kehittää tuulivoimaa Enovan tuella.  Norjan energiaministeri sai vuonna 2008 raportin, jossa suunniteltiin 5 000-8 000 MW:n merituulipuistoja (28 mrd euroa) vuoteen 2025 mennessä. Tavoite on myydä sähkö Eurooppaan. Ruotsalainen SCA ja norjalainen energiayhtiö Statkraft tekivät sopimuksen 2 800 GWh tuulivoimaa Jämtlannin ja Norrlannin lääneissä syyskuussa 2007.
Uusiutuva energia > Aurinkoenergia

Norjalainen Renewable Energy Corporation (REC) on aurinkoenergialaitteita valmistava yritys.
Uusiutuva energia > Bioenergia

Norjan bioenergiatavoite on 14 TWh vuoteen 2020 mennessä.
Norjalainen työryhmä arvioi vuonna 2006 laajamittaisen kotimaisen biopolttoainetuotannon puusta mahdolliseksi 4–6 vuoden päästä ja tuotannoksi 10–20 vuoden päästä 20–30 % kotimaista polttoainetta. Tuotanto luo 10 000 työpaikkaa. Norsk Hydro ja Norske Skog tutkivat vuonna 2006-7 biodieselin valmistusta puusta. Kaupallista tehdasta ennustettiin vuosiksi 2013-16 (100-200 milj. l/a, 2 milj. m3 puuta/v). Vuonna 2006 hinta arvioitiin 20 % soija- tai rypsiöljydieseliä kalliimmaksi.
Aiheesta muualla

Kuvia tai muita tiedostoja aiheesta Norjan energiapolitiikka Wikimedia Commonsissa
Nuolenpääkirjoituksen synty

Nuolenpääkirjoituksen synty oli nuolenpääkirjoitusta edeltäneen kuvakirjoituksen 
synty ja sen kursivoituminen nuolenpääkirjoitukseksi. Tämä tapahtui Mesopotamiassa noin 3500–3000 eaa.
Laskurahoista nuolenpääkirjoitukseksi

Kuvakirjoitusta edelsivät Kaksoisvirtainmaassa saviset laskurahat joita käytettiin eniten noin 9000–3000 eaa. Iranissa 5000 eaa. keksityillä leimasineteillä saattaa olla myös osuutensa kirjoituksen synnyssä.
Laskurahoja oli eri muotoisia. Laskurahoilla laskettiin esimerkiksi tuotettua viljaa. Niitä oli 16 eri tyyppiä, muun muassa pallo, kartio, kiekko, sylinteri. Niitä saatettiin sinetöidä savipallon sisään karavaanin matkaan, sen varmistamiseksi, että karavaanin ajaja ei varastanut lastista tavaraa.
Laskurahat ilmestyivät maanviljelyn alun aikoihin. Vanhimmat 10000 radiohiilivuoden ikäiset laskurahat on löydetty Syyriassa sijaitsevan Tell Mureybatin kerrostumasta III ja L
Länsi-Iranin Gand Darehin kerrostumasta III. Nämä kaksi paikkaa sijaitsevat kaukana toisistaan.
Vanhimmat laskurahat olivat hyvin yksinkertaisia, esim. lampaan pään kuva, jossa ei ollut piirrelmiä. Näitä oli vain muutamaan tyyppiä.
Pitkään käytettiin vain muutamaa laskurahatyyppiä, ensimmäiset 4000 vuotta ne olivat hyvin yksinkertaisia.
Noin 4400 eaa. Uruk XVII ajalla alettiin käyttää mutkikkaita laskurahoja. Ne olivat aiempaa paremmin tehtyjä ja joissa muotoiltuihin savisiin figuureihin oli piirrelty. 3750 eaa. Uruk X-ajalla laskurahat olivat saman muotoisten sarjoja, ja niissä oli monia piirrelmiä tai painumia. 3700 eaa. laskurahoja alettiin panna savikuoriin Iranin vuoristossa, Syyriassa ja Mesopotamiassa. Näihin aikoihin syntyivät ensimmäiset kaupungit.
Laskurahoja on löydetty eniten ei-asuinrakennuksista, kuten Uruk-kaudella temppeleistä. 
Uruk VI-kaudella 3500 eaa. laskurahojen käyttö oli huipussaan. Laskurahat ovat monesti esimerkiksi onton savipallon sisällä.
Savipalloihin painettiin merkintöjä laskurahoilla Uruk VI-V-kaudella noin 3500–3400 eaa. Savipallot olivat laskurahakuoria. Tällöin oltiin enää yhden askelen päässä kuvakirjoituksesta. Pian ulkopuolella olevat painumat muuttuivat ainoiksi merkeiksi. Tämä tapahtui samalla Uruk VI-V aikakaudella noin 3500–3400 eaa. Näin syntyivät ensimmäiset kuvamerkit. Myös numerot tunnettiin Uruk V -kaudella noin 3400 eaa. jälkeen tai 3500–3200 eaa. lähtien 
Noin 3100–3000 eaa. laskurahojen merkitys alkoi vähetä. ja ne hävisivät noin 800 eaa. mennessä. Laskurahoja ei enää käytetty uusbabylonialaisella ajalla.
Kuvakirjoitus ilmestyi noin 3300–3100 eaa.
Niinpä savitaulu lienee ollut alkujaan laskurahoja sisältävä savipallo, johon painettiin laskurahojen kuvia. Kun kuvia alettiin piirtää, kirjoitus oli keksitty.
Kuvakirjoituksesta nuolenpääkirjoitukseksi

Nuolenpääkirjoitusta kirjoitetaan kolmisärmäisellä piirtopuikolla saveen painamalla. Alussa savitauluihin piirrettiin saviruukkujen, eläinten, ihmisten, tähkien, laivojen jne. kuvia.
Ajan kuluessa kirjurit helpottivat työtään kirjoittamalla kuvamerkkejä vain tietystä suunnasta tapahtuvin painalluksin. Näin kirjoitus yksinkertaistui. Alussa alkuperäinen muoto saattoi olla vielä tunnistettavissa.
Lopulta monien kuvamerkkien alkuperäinen muoto häipyi tunnistamattomiin.
Nuolenpääkirjoitus kehittyi sumerilaisesta kuvakirjoituksesta noin 3000 eaa. alkaen.
Laskutaulut olivat yleisiä 3500–3200 eaa. alkaen. 
Numeroita oli alettu kirjoittaa noin 3500–3400 eaa. Uruk V -kaudella, kuvia ilmestyi numeroiden rinanlle noin 3300 eaa. 
Noin ajalta 3300–3200 eaa. on löydetty yksi kuutiomainen taulu, jossa kuvakirjoituksen edeltäjää niin sanottua protopiktografista kirjoitusta,
Kuvakirjoitusta ilmestyi Kišiin ja Tell Brakiin noin 3200 eaa. Tell Brakin taulussa saattoi olla yksi kuva ja lukua ilmaiseva painanne.
Varhasin äännekirjoitus (ideogrammit) ilmestyi Urukiin Uruk IV -kaudella välillä 3200–3100 eaa., ehkä äännekirjoitus jo 3240 eaa.
Eräässä Kišin taulussa näkyy, miten jälki on tehty tikulla piirtämällä tai se on piirretyn näköistä, paitsi numeroissa.
Ainakin jotkut Urukin varhaisimmat taulut oli tehty painamalla saveen tikun särmällä, ei piirtämällä, mikä enteili nuolenpääkirjoitusta.
Noin 3000 eaa. Džemdet Nasr -kaudella (Uruk III) kuvamerkit kääntyivät 90 astetta vastapäivään ja muuttuivat hiukan yksinkertaisemmiksi,. Tavukirjoitus ilmestyi ehkä jo 30000 eaa., viimeistään
noin 2900–2800 eaa. Tällöin ilmaantui äänne-elementtejä, kun kuvamerkit alkoivat menettää alkuperäistä merkitystään ja ilmaista äännettä.
Tavukirjoitukseksi nuolenpääkirjoitus kehittyi noin 2600 eaa. 2700–2500 alettiin kirjoittaa varsinaista nuolenpääkirjoitusta.
Susasta löydettyjä mutkikkaita laskurahoja, jollaisiata käytettiin kaupan tai verotuksen tavaraluetteloissa.
Ontto savipallo, johon laskurahoja suljettiin.
Ylhäällä oikealla laskurahoja. Keskellä rikottu ontto savipallo, johon suljettu laskurahoja. Vasemmalla savipallo. Alhaalla vasemmalla savipala, johon on painettu laskurahojen kuvia. Toisena vasemmalta taulu, jossa on numeroita ja kuvamerkkejä. Siitä eteenpäin kuvakirjoitusta, varhaista nuolenpääkirjoitusta laskutaulussa, ja kaksi nuolenpääkirjoitustaulua.
Kišin varhaisia kuvakirjoitusta sisältäviä savitauluja noin vuodelta 3200 eaa.
Zack MacEwen

Zack MacEwen (s. 8. heinäkuuta 1996 Charlottetown, Prinssi Edwardin saari) on kanadalainen jääkiekkoilija. MacEwen edustaa NHL-seura Ottawa Senatorsia. MacEwen teki varaamattomana pelaajana sopimuksen Vancouver Canucksin kanssa maaliskuussa 2017. Lisäksi hän on edustanut Philadelphia Flyersia ja Los Angeles Kingsia Hän on pelipaikaltaan keskushyökkääjä ja kätisyydeltään right. MacEwen on pelannut urallaan 186 NHL-runkosarjaottelua. Näissä hän on tehnyt 13 maalia ja 15 syöttöä eli 28 tehopistettä. MacEwen on pelannut urallaan seitsemän NHL-pudotuspeliottelua. Näissä hän ei ole tehnyt tehopisteitä.
Heinäkuussa 2023 MacEwen teki vapaana agenttina Ottawa Senatorsin kanssa kolmen vuoden ja yhteensä 2,325 miljoonan dollarin arvoisen sopimuksen.
Joulupukki valloittaa Marsin

| Joulupukki valloittaa Marsin> Santa Claus Conquers the Martians |
| --- | --- |
 Elokuvan juliste
Ohjaaja:  Nicholas Webster
Käsikirjoittaja:  Paul L. Jacobson, Glenville Mareth
Perustuu:  Glenvillen Marethin kirjaan Santa Claus Conquers the Martians
Tuottaja:  Paul L. Jacobson, Joseph E. Levine, Arnold Leeds
Säveltäjä:  Milton DeLugg
Kuvaaja:  David L. Quaid
Leikkaaja:  Bill Henry
Pääosat:  John Call Leonard Hicks Vincent Beck Bill McCutcheon Victor Stiles Donna Conforti Chris Month Pia Zadora
Valmistustiedot
Valmistusmaa:  Yhdysvallat
Tuotantoyhtiö:  Jalor Productions
Levittäjä:  Embassy Pictures
Ensi-ilta:  14. marraskuuta 1964
Kesto:  81 minuuttia
Alkuperäiskieli:  englanti
Budjetti:  200 000 dollaria (arvioitu)
Aiheesta muualla
IMDb 
Elonet
AllMovie
Infobox OKNimi-testi OK: 
Joulupukki valloittaa Marsin (Suomen televisioesityksessä käytetty nimi, alkuperäiseltä nimeltä Santa Claus Conquers the Martians) on yhdysvaltalainen vuonna 1964 valmistunut jouluaiheinen tieteis-komediaelokuva. Sen ohjasi Nicholas Webster ja tuotti ja käsikirjoitti Paul L. Jacobson. Elokuva perustuu Glenville Marethin kirjoittamaan tarinaan.